સવારે ૧૧ વાગ્યાથી કોંગી કાર્યકરો સાથે પ્રદેશના નેતાઓ એક પછી એક કાર્યક્રમ સ્થળે આવી રહ્યાં હતાં. ત્યારે બેનરો સાથે કાર્યકરો દ્વારા દેખાવો શરૂ કરવામાં આવ્યા હતાં અને ભાજપ સરકાર વિરૂધ્ધ ભારે સૂત્રોચ્ચાર કરવામાં આવ્યા હતાં. દરમિયાન કોંગી નેતાઓ સાથે કાર્યકરોએ સીબીઆઇ કચેરીમાં પ્રવેશવાનો પ્રયાસ કર્યો હતો. ત્યારે પોલીસે બળપ્રયોગ કરતાં ભારે ધક્કામુક્કીના દ્રશ્યો સર્જાયા હતાં. અંતે પોલીસે કોંગી નેતા અને કાર્યકરો સહિત ૫૧ લોકોની અટકાયત કરી ડીએસપી કચેરીએ લઇ જવાયા હતાં. જ્યાં બપોરના ૨ વાગ્યે તમામને મુક્ત કરવામાં આવ્યા હતાં.